Даир Мар Елиа (сиријски: ܕܝܪܐ ܕܡܪܝ ܐܝܠܝܐ‎, арапски: دير مار إيليا‎‎), такође познат као манастир Светог Илије, био је хришћански манастир који се налазио јужно од Мосула, у провинцији Нинива у данашњем Ираку. Основан је у 6. веку, и био је један од најстаријих манастира у Ираку. Припадао је Цркви Истока (познате и као Несторијанска црква) древног огранка источног хришћанства. Манастир је затворен 1743. године, после масакра персијске војске над монасима. Његове рушевине оштећене су током инвазије на Ирак 2003. године а срушили су га припадници Исламске државе Ирака и Леванта августа или септембра 2014. године.